Вулверхэмптон Уондерерс

**Хөлбөмбөгийн Вулверхэмптон Уондерерс баг** () нь Английн баруун бүс нутаг Уэст-Мидлендсийн Вулверхэмптон хотоос гаралтай хөлбөмбөгийн баг бөгөөд Премьер лигт тоглодог. **Чононууд** хочит бус баг нь 1877 онд байгуулагдсан бөгөөд 1899 оноос хойш «Молинью» цэнгэлдэх хүрээлэнд тоглосоор буй. «Чононууд» нь лигт гурав, «АХХ-ны цомд» гурав, лигийн цомд хоёр, «Чарити Шиелд (Коммунити Шиелд)» тэмцээнд дөрвөн удаа тус тус түрүүлж байсан «Английн хөлбөмбөгийн лигийн» анхны гишүүдийн нэг баг юм. 

1877 онд «Сэнт Люкс» нэртэйгээр хотын «Блейкенхолл» хэмээх тойргийн «Сэнт Люкс» нэртэй сургуулийн дэргэд Жон Бэйтон болон Жон Броуи нарын хүмүүс Гарри Баркрофт гэгчээр зааварчлуулан байгуулжээ. Эхний ээлжинд тэд хөлбөмбөгийн хажуугаар крикетээр тоглодог байсан гэдэг. 

Багийн хувьд 1888 онд Англид шинэ тутам байгуулагдсан хөлбөмбөгийн лигийн анхдугаар тэмцээний хорин гишүүний эгнээнд багтаж тоглон гуравдугаар байраар шалгарсан бол удаахь тэмцээнүүдэд дараалан дөрөвдүгээр байраар шалгарч байв. *1888-89* оны «АХХ-ны цомын» шигшээ тоглолтонд анх удаагаа шалгаран тухайн жилээ «Дубль» хийсэн Престон Норт Энд багт бөмбөг хийж чадалгүйгээр ялагдаж байв. 1888 оноос 1906 онд доод дивиз рүү унах хүртэлх хугацаанд Чононууд 1893 онд «АХХ-ны цомд» анх удаагийн түрүүгээ Эвертон багийг 1-0 харьцаагаар хожин авч байлаа. 

1938-1961 оны хооронд «Чононууд» багийн түүхэн дэх бүхий л томоохон шагналууд болох түрүү болон хоёр, гуравдугаар байруудад шалгарч байсан байх юм. Үүнд, *1953-54*, *1957-58*, *1958-59* оны улирлуудад лигийн түрүү, «АХХ-ны» 1949, 1960 оны цомын түрүү болон «Чарити Шиелдын (Коммунити Шиелд)» 1949, 1954, 1959, 1960 оны түрүүгээ тус тус авч байсан бол *1937-38*, *1938-39*, *1949-50*, *1954-55*, *1959-60* оны лигийн аман хүзүүнд тус тус шалгарчээ. 

Тус багийг 50 жил хөгжөөн дэмжсэн Английн алдарт рок хөгжмийн хамтлаг «Led Zeppelin»-ий гоцлол дуучин, гитарчин Роберт Энтони ПлантыгАнглийн Эзэнт гүрний одонт 2009 оны наймдугаар сард Вулверхэмптон хүндэт ерөнхийлөгчөө болгосон сонирхолтой баримт бий. 
## Тоглогчид 
### Үндсэн бүрэлдэхүүн 
:*2010 оны аравдугаар сарын 20-ны байдлаар.*

                                   
                                                                                      

#### Зээллэгээр явсан 
## Алдартай тоглогчид 
*  Майк Бэйли
*  Питер Броудбент
*  Стив Булл
*  Стан Куллис
*  Рон Флауэрс
*  Билли Харрисон

*  Жэккэри Жонс
*  Дерек Паркин
*  Жон Риёардс
*  Билл Слатер
*  Билли Райт
*  Берт Уилъямс

## Шагналууд 
### Лиг 
* Түрүү: 1953–54, 1957–58, 1958–59
* Хоёрдугаар байр: 1937–38, 1938–39, 1949–50, 1954–55, 1959–60
**Хоёрдугаар дивиз/АШТ**
* Түрүү: 1931–32, 1976–77, 2008–09
* Хоёрдугаар байр: 1966–67, 1982–83
* Плей-оффын түрүү: 2003
**Гуравдугаар байр**
* Түрүү: 1923–24, 1988–89
**Дөрөвдүгээр байр**
* Түрүү: 1987–88
### Цом 
**УЕФА-гийн цом**
* Хоёрдугаар байр: 1972
**АХХ-ны цом**
* Түрүү: 1893, 1908, 1949, 1960
* Хоёдугаар байр: 1889, 1896, 1921, 1939
* Гуравдугаар байр: 1973
* Хагас шигшээ: 1890, 1951, 1979, 1981, 1998
**Лигийн цом**
* Түрүү: 1974, 1980
* Хагас шигшээ: 1973
**Чарити Шиелд/Коммунити Шиелд**
* Түрүү: 1949, 1954, 1959, 1960
* Хоёдугаар байр: 1958
**Football League Trophy**
* Түрүү: 1988
## Эшлэл 
## Холбоос 
* Official Вулверхэмптон Уондерерс багийн албан ёсны вэбсайт
* 
* Чононуудын үзүүлэлтүүд
* Wolves-Aid.co.uk
* Вулверчүүдийн үзүүлэлтүүд
* Чононууд блог

Ангилал:Английн хөлбөмбөгийн баг
Ангилал:Премьер лигийн баг
Ангилал:Английн хөлбөмбөгийн цомын эзэн